Спипаха монах в „Мерцедес” с 2,5 промила алкохол – Труд
Спипаха монах в „Мерцедес” с 2,5 промила алкохол
07.05.2018 • 11:22
Полицаи засякоха на Гергьовден църковен служител, солидно пиян, да шофира автомобила си в Монтана. Духовникът ще бъде изправен на съд, съобщиха от Областната дирекция на МВР.
Катаджиите спрели за проверка 21 годишния С. Г. – йеромонах в Чипровския манастир към 21 часа на 6 май, когато той се движел с „Мерцедес С 180” по улица „Ал. Стамболийски” в областния град. Пробата с дрегер на Божия служител отчела 2, 59 промила.
Монахът не оспорил резултата и му е бил съставен акт. Той ще бъде съден по бързата процедура.
Друг шофьор – изпил повече от бутилка концентрат, пък потроши на Гергьовден собствената си кола и още два други автомобила.
При опит да потегли малко след полунощ с „Нисан Алхамбра” в монтанското село Крива бара С. пилият цял ден С. Д. /42 г./ блъснал паркиран „Фолксваген”, а после и „Ауди А 4”. При инцидента няма пострадали, а пристигналите пазители на реда измерили 2,95 промила алкохол. На водача е съставен акт и е образувано досъдебно производство.
На Гергьовден е заловена и пияна шофьорка, която потрошила с колата си хидрантен кран. В 3.50 часа в неделя 32 годишната В. Д. фучала с БМВ по главната улица на село Буковец, излязла от пътното платно и помела противопожарния кран. Дрегерът измерил 1,12 промила алкохол. На шофьорката са съставени 3 акта и е образувано досъдебно производство.
В пандиза да изгният,мамицата им !
Той няма и книжка това защо не го казват
попа има връзка с бога и нещата ще се оправят )))))))
минал тук и там и то без почерпка не става